**Saubraz** estas komunumo en la distrikto Morges en Kantono Vaŭdo, Svislando. Ĝi havis 363 loĝantojn je la 31-a de decembro 2012.

Geografio
---------

La komunumo Saubraz situas ĉe la suda flanko de la Ĵurasa Montaro, proksimume 13 kilometrojn okcidente de la distriktĉefurbo Morges ĉe la okcidenta bordo de la rivero *Toleure*, alfluanto de Aubonne. La norda parto de la komunumo apartenas al la ekzerejo kaj armilejo Bière de la Svisa Armeo. La komunuman teritorion senakvigas la rojo *Saubrette*, fontrivero de la rivero *Toleure*, la ĉefa alfluanto de Aubonne. La komunumo konsistas el la vilaĝo Saubraz kaj diversaj izolitaj bienoj.

La teritorio de la komunumo etendiĝas sur areo de 3,70 km², de kiuj 43,8% estas kovritaj de arbaro, 47,8% servas por agrikulturo kaj 7,0% por setlado.

Najbaraj komunumoj
------------------

La komunumo Saubraz limas en nordo kaj nordoriento al Bière, en sudoriento al Montherod, kaj en sudo kaj okcidento al Gimel.

Trafiko
-------

Saubraz situas flanke de la gravaj trafikvojoj. La komunumo atingeblas pere de flankaj vojoj de Bière, Gimel kaj Montherod. La plej proksima alveturejo al la svisa aŭtovojo A1 situas proksimume 5 kilometrojn sude de la komunumo apud Aubonne. Pere de la poŝtaŭtolinio de Gimel tra Bière al L'Isle la komunumo estas konektita al la publika transportreto.

Historio
--------

La unua dokumenta mencio de Saubraz datiĝas el la 13-a jarcento kiel *Salubra*; en la jaro 1251 aperis mencio de la formo *Saubra*. Sur la komunuma teritorio estis trovitaj tomboj el la La-Tène-epoko kaj restaĵoj de romia setlejo. Dum mezepoko la Senjoroj de Aubonne, la Monaĥejo Romainmôtier kaj la Abatejo Bonmont posedis bienojn en Saubranz. En la jaro 1237 la pastra preĝejo Sainte-Foy estis submetita al la Abatejo Lago de Joux. La preĝejo bruliĝis en la jaro 1251. En la jaro 1493 kaj 1497 Jean, la filo de Senjoro Arthaud de Mestrals, kreis la feŭdon Saubraz, kiu en la 17-a jarcento fariĝis havaĵo de la familio d'Allinges.

Notoj kaj referencoj
--------------------

1. ↑  Fonto: Reta mapo 1:20000 de Swisstopo[*rompita ligilo*]
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
3. ↑  Fonto: *Germain Hausmann*: *Saubraz* en *Historia Leksikono de Svislando* (2010-03-03)

Eksteraj ligiloj
----------------

* Oficiala retejo de la komunumo Saubraz

* **Vidu ankaŭ en la Vikimedia Komunejo la kategorion Saubraz** – (Kolekto de bildoj kaj plurmediaj dosieroj)

  


|  |  |  |  |
| --- | --- | --- | --- |
| 

| v • d • rKomunumoj de la Distrikto Morges |
| --- |
| Aclens • Allaman • Apples • Aubonne • Ballens • Berolle • Bière • Bougy-Villars • Bremblens • Buchillon • Bussigny-près-Lausanne • Bussy-Chardonney • La Chaux (Cossonay) • Chavannes-le-Veyron • Chavannes-près-Renens • Chevilly • Chigny • Clarmont • Colombier • Cossonay • Cottens • Cuarnens • Denens • Denges • Dizy • Echandens • Echichens • Eclépens • Écublens • Etoy • Féchy • Ferreyres • Gimel • Gollion • Grancy • La Sarraz • Lavigny • L'Isle • Lonay • Lully • Lussy-sur-Morges • Mauraz • Moiry • Mollens • Monnaz • Montherod • Mont-la-Ville • Montricher • Morges • Orny • Pampigny • Pompaples • Préverenges • Reverolle • Romanel-sur-Morges • Saint-Livres • Saint-Prex • Saint-Sulpice • Saint-Oyens • Saubraz • Senarclens • Sévery • Tolochenaz • Vaux-sur-Morges • Villars-sous-Yens • Vufflens-le-Château • Vullierens • Yens |  |

 |